 

  **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Povjerenstvo za provedbu Oglasu**

KLASA: 112-02/23-01/08

URBROJ: 2178-12-02-23-04

Velika Kopanica, 15. rujna 2023. godine

Na temelju članka 20. stavka 4. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 04/18 i 112/19), Povjerenstvo za provedbu Oglasa za imenovanje pročelnika Jedinstvenog upravnog odjela Općine Velika Kopanica, upućuje

**P O Z I V**

**na prethodnu provjeru znanja i sposobnosti**

 Pozivaju se kandidati koji su se prijavili na Oglas za imenovanje pročelnika Jedinstvenog upravnog odjel Općine Velika Kopanica na prethodnu provjeru znanja i sposobnosti koja će se **održati u četvrtak 21. rujna 2023. godine u 11,00 h u prostorijama Općine Velika Kopanica.**

Oglas je objavljen 1. rujna 2023. godine na Internet stranicama HZZ-a (<https://burzarada.hzz.hr/Posloprimac_RadnaMjesta.aspx>) i na mrežnim stranicama Općine Velika Kopanica (<https://www.velikakopanica.hr/oglas-za-imenovanje-procelnika-ice-jedinstvenog-upravnog-odjela-opcine-velika-kopanica-na-odredeno-vrijeme-2/>), a bio je otvoren do 11. rujna 2023. godine.

Prethodna provjera znanja i sposobnosti provesti će se pisanim testiranjem i intervjuom ako kandidat ostvari minimalno 50% uspjeha na pismenom testiranju.

Prvi dio pisanog testiranja odnosi se na provjeru znanja, sposobnosti i vještina bitnih za obavljanje poslova radnog mjesta na koje se imenuje. Drugi dio pisanog testiranja odnosi se na provjeru poznavanja rada na računalu.

Pravni i drugi izvori za pripremanje kandidata za prvi dio pisanog testiranja:

1. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20);
2. Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18 i 112/19);
3. Statut Općine Velika Kopanica („Službeni vjesnik Brodsko-posavske županije“ broj 4/20 i 11/21);
4. Zakon o općem upravnom postupku („Narodne novine“ br. 47/09 i 110/21);
5. Zakon o komunalnom gospodarstvu („Narodne novine“ br. 68/18, 110/18 i 32/20);
6. Zakon o proračunu („Narodne novine“ br. 144/21);
7. Zakon o javnoj nabavi („Narodne novine“ br. 120/106 i 114/22).

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta.

U prvom dijelu pisanog testiranja, kandidati će rješavati pisani test kojim će se provjeravati znanje iz odredbi navedenih propisa. Biti će ukupno 10 pitanja i kandidati mogu ostvariti najviše 10 bodova. Svaki točan odgovor nosi 1 bod. Odgovor mora biti u cijelosti točan. Djelomični odnosno nepotpuni odgovor neće se smatrati točnim. Nije dozvoljeno koristiti se literaturom i zabilješkama, napuštati prostoriju, a mobitel je potrebno isključiti. Pisano testiranje traje najviše 30 minuta.

Nakon što Povjerenstvo pregleda i ocjeni test prvog dijela pisanog testiranja, a ako je kandidat ostvario najmanje 50% bodova, moći će pristupiti provjeri poznavanja rada na računalu.

Poznavanje rada na računalu traje 30 minuta i kandidatima će biti osigurano računalo.

Intervju se provodi samo ako kandidati ostvare najmanje 50% bodova iz svakog dijela provjere znanja i sposobnosti, koji se neće održati isti dan, već će o terminu održavanja intervjua kandidati biti naknadno obaviješten. Intervju se provodi osobnim razgovorom Povjerenstva i kandidata. Na intervjuu kandidati mogu ostvariti najviše 10 bodova.

Kandidati koji su zadovoljili formalne uvjete i koji mogu pristupiti prethodnoj provjeri znanja i sposobnosti, bit će obaviješten i e-mailom.

Smatra se da ako kandidat ne pristupi prethodnoj provjeri znanja i sposobnosti da je povukao svoju prijavu na natječaj.

**Povjerenstvo za provedbu Oglasa**